Folketing
2005-12-07

Det er naturligvis, når det gælder togtrafik kontra flytrafik, altafgørende, hvor i verden man skal hente godset. Der er jo visse destinationer i Europa og i verden, man ikke kan have togforbindelse til, så der er det naturligt at bruge flyforbindelserne. Men togtrafik er klart nok en billigere måde rent miljømæssigt at gøre det på. Det kan vi være enige om. Men vi lever i et samfund, hvor behovet for at komme hurtigt frem og have nogle hurtige adgange til markederne byder os at bruge lufttrafikken. (Kort bemærkning).